
4, zNaredni List“ izdavatelj. 


Ima tomu godina da nepristrano čitajuć, uprav 
ti se zgadi, vidivši koliko se laž i potvora ukopitila: 
i kako su neke novine pošto po to ustale da ozlo- 
gase uzor-pošte njakoviće, vrle domorodce, naše brčne 
prjanice prečastnog Don Miha, Buzolića itd. Božjom 
se pomoći i njihovom požrtvovnom radnjom dotle 
stiglo bilo da smo mogli rieti: eto ćemo se mira 
nauživati! Antonomaši propali, Split se predao, vc- 
dje jim otišle u nepovrat, uhvatilo se divno narodno 
kolo, selo do sela, grad do grada, obćina do obćine, 
pohrvatile se škole, listovi se preodjenuli; eto dodje 
nam hora žetve: kad pohmiljeli zemljakovići, izlećeli 
Srbi, izlegla se omladina, nastupili srbo-katolici, po- 
digli se debeli kumovi pomiritelji, iznijeli se neka- 
kvi srbski interesi, stali zemlje dieliti k6ć pogaču, 
nagnuli noge pružati i preko bielja, okrenuli ljubiti 
i grliti dotadašnje ljute dušmane autonomaše; pak 
udri da se šara crnim po bielu, pak udri da se dreči 
na lažne-proroke, na veliko hrvate, na zaklete srbo- 
ždere, na crnu četu: tu se hodočašću podmetale lu- 
kave namjere; tu se kudila nasilna propaganda no- 
vog Torquemade Štadlera; tu se grdio Štrosmajer 
kako da je on ustao podkopati Srbe, tu se srbski 
vladiko na vukove razvikali: u kratko sve seje zamr- 
silo, sve otrovalo, sve pogubavilo, svega je na pre- 

tek bilo a laži najviše: ,da laži, jer u laži sloge 
nije, te dok ,Srbski List,“ koji nosi vienac nevje- 
rovnika, kaže da sa srbstvom nema šta činiti vjera, 
»Draškov Raboš“ viče: naša je crkva narod, a vjera 
narodnost; čim je Ljubiša ,Orlu“ bio vazda smjeli 
i vješti branič svoga srpskoga roda i zavičaja, čim 
ga po ,Orlu“ život uznosio po idealnim čistijim sfe- 
rama, kako Bjelanović tvrdi on je vodio politiku od 
dana na dan praktičnu; dok je ,Slovinac“ žalio iz- 
dajstvo Bukovičana, do neba uzvisivao Strosmajera, 
»Srbski List“ u tom jeizdajstvu sebi kolievku našao, 
& na Strosmajera navalio ko bjesomučnik; a tko bi 
sve nabrojio laži i potvere, koje ipak pobijaju nji- 
hovi ortaci ? Meni do toga nije, nego jer je i gospar 
Nikša Matov Gradi vlastelin Dubrovački i ciambel- 
lano napao na prečastnog Pavlinovića, i reko neke 
preko puta ; i ja kako Dubrovčanin potomak poštene 
dubrovačke obitelji odbijam to napadanje, te eto me 
da gosparu Nikši Matovu po koju odgovorim. 

Prije ću svega dakle vjerno iznieti njegove 
rieči. On piše: (Vidi Nešto o našim stvarima u ,Slo- 
vincu“ br. 36 p. g.) 

niđeja velike Hrvacke, osobito kod nas, još 
nesadruženih stvarno ni s malom (?) nema razložitog 
smisla, velika je sanjarija i prosti anakronizam. Ona 
se nebi dala izvesti no jedino putem osvojenja; a 
na koji način mi slabi k6 što smo po sebi, pa baš 
i kad bismo bili združeni sa sadašnjom Hrvackom, 
mogli bismo mislit da osvajamo zemlje prostranije i 
jače od naše, te koje neće nikad biti sklone da se 
puste osvajati, da zamjene svoje staro ime sa našim, 
nmi da se nama potčine? Ko da bi nam to dozvolio? 
Gdje su nam sile u tu svrhu? Stavi da bi nam se i 
dalo izvršiti našu namjeru sa silom Austrije, što je 
puno nevjerojatno, a dozvolom Magjara što je još 
nevjerojatnije; koji bi se slobodoumni i pošteni do- 
morodac mogao tim uspjehom veseliti, pošto duh 
vremena i razvijena pamet ljucka teži da razmetne 
ili bar ublaži otrovne posljedice prošlih osvajanja, a 
kamo da bi nametali dojdućim pokoljeminaa novo 


proklestvo posvo:slične pošasti ? Dosle opisanoj stranci 
pripada nesrećno jedan zbilja čestiti sin našega Sla- 
venskoga puka. Priroda ga bogato obdari čeličnim 
značajem, velikodušnom ćudi, oštrom pameti a smje- 
losti rijetkom. On sigje sa dalmatinskih brda, mlad 
se zapopl; putova po širokom svijetu, mnogo vidi, 
mnogo nauči; ali još više zadrži od prirodjenog mu 
kamena i brda; najrazličnija ponjatija iz raznovrsnih 
knjiga skupa sa načelim papinog silaba na ključeve 
uzavreše u vatrenoj mu glavi, te iz nje prekipiše u 
čudno pretvorenu, šarovitu čorbu. U strogo ograni- 
čenoj aštini ugleda jedini spas vjeri katoličkoj 
na slavenskom jugu, pa napisa neke zlokobne raz- 
govore, po kojim bi Hrvati imali se djelit za uvijek 
od Srba, pa tim se strašno ogriješi proti zdravom 
razumu, pade do državnog bezumlja i do prave ve- 
leizdaje proti čisto narodnoj ideji. Toli daleko zani- 
ješe strasti inače odličnog muža! S istog uzroka prem 
da u privatnom životu niko mu ne može što ozbiljna 
pie ipak se mora opazit kako, u državnoj i 
njiževnoj borbi često prekoraca granice istinitosti 
i zamjenitog čćudorednog povjerenja, što tim biva 
ogibelnije što mu se to ij valjda nehote a 
& se sam ne osjeti. iNo zašto pomame i bruke ? 
Katoličeskoj, ko pravoj i zbilja božijoj vjeri ne tre- 
ba naših siromašnih majstorija ni da se održi, ni da 
se širi; ovo je neposredni posao Svemogućega, koji 
zna, može i hoće najbolje ga vodit. Njemu pripo- 
magat našim ništavim silama, bilo bi smiješnije i 
bezumnije no kad bi šćeli malim prstom uskoriti 
naravni tek zemlje i svemira. Puštajmo dakle Bogu 
jakomu njegov vlastiti poso, a budi nam najžešća 
briga o sjedinjenju i koristi milog vtačestva, pa nam 
vjera neće nigda doći sa domoljubljem u sukob. Eda 
bi ovo jednom priznao i gori pomenuti popo. Tad 
bi se zanago povratio na srećna vremena kad u 
bratinskoj slozi sa poštenim Sundečićem putova kroz 
naše zemlje da svijest narodnu badi. Oh, da jopet 
hoće uporavit, na istinitu korist puka, svoju rietku 
djelatnost i onu moćnu riječ kojom silno okreće du- 


šama svoje braće; narod bi zafalan pregorio štetu 
što mu on nanese perom, te bi mu možda i sablazne 
»Razgovore“ oprostio! 

U gospara Nikše Matova bukadar rieći, smisla 
malo, razloga sublizu nimalo. Načne hvaliti da pr- 
deljuske budu što slanije, pak onda kaži o Don 
Mihu da je zanešenjak (jer je ideja Hrvatske sanja- 
ria i anakronizam), da je tvrdoglavac (jer zadrži od 
prirogjenog mu kamena i brda), da je intolerantan 
(mahniti sliedbenik papinoga silaba), da je čeplju- 
skalo (jer je svoje misli skupusio u čudno pretvo- 
renu i šarovitu čorbu), da je laživac (jer često pre- 
koraca granice istinitosti), da je lud (jer mu sa to 
valjda nehote dogadja)i da je narodu perom nanio 
štetu a nadasve zlokobnim i sablaznivim razgovori- 
ma. Stan lagano gosparu Nikša Matov! 

Ja bih rekao da je gospar Nikša Matov htio 
navedenim riečima izkaliti svoju plemenitu srčbu na 
peprinog Don Miha, kojoj srčbi uvriedjeno njegovo 
srdce našlo je neško oduška u zakopanoj brošurici 
nKako se zoveš,“ te mu se osvestiti radi ujedljivog 
odgovora. Ali se je i gospar Nikša Matov i po drugi 
put prevario, te mu Don Miho može slobodno pono- 
vno zapjevati: kušajte presvjetle Ctambellano, vi imate 
dosta humora. A. ja pristavljamo i do biesa. Bilo kako 
bilo, eto me, da gosparu Nikši Matovu odgovorim. 
Da mu odvratim milo za drago, i ja ću prije svega 
pohvaliti što je dostojno pohvale u spomenutoj raz- 
pravici, pokudit ću što nije razložito, ili što je od- 
već liberalno, a donapokon nastojat ću pobijati po- 
tvore naperene na Don Miha. Neće tu biti stvari, 
niti ja ištem da se domognem do kakvog glasa: a 
eto Bogu hvala i Don Mihu nije pero još zahrdjalo, 
te će on sretnje i bolje. 


N. 


Svake je hvale vriedno nastojanje gospara Nikše 
Matova, da narod navrne na ispitivanje o političkom 
pravcu, nit je u tomu inokosan, jer davno dobra sa- 
čica spisatelja a nadasve Don Mijo savjestno i mu- 
dro i tu mrtvu ledinu iztrapiše. | | 

Temeljitu je istinu gospar_ Nikša Matov kazao 
narodu kad reče: ,»Da idemo žljei gore ovim novim 
»putem ima skoro dvadeset godin4, pa zbilja budi 
niala našim zastupnicim u Zadru i u Beču, nešto 
»dotucasmo. Jezik nam gospoduje po učioničama; 
»nije, k6 nekad po uredima progonjen.“ 

Živa je istina što gospar Nikša Matov priča, i 
to predbacuje takoj zvanoj autonomnoj stranki. On 
kaže: ,Ta se stranka sastavi glavno iz mutnoga ta- 
»loga što za sobom pusti u Dalmaciji kobna i već 
podavna pokvarena Mleiačka vlada; robova Njemač- 
»kom tobož usiavovjernom ortakluku u Beču“ (a taj 
ortakluk sačinjali zgoljni liberalci!) ,s podrazumlje- 
»Nim uvjetom, da njoj robuje slavenska većina. u 
»Dalmaciji, k6 što nekud voljno robova vlasteli Mle- 
»stačkoj a u istu svrhu.... primi u naručje ko mile 
pposinke potalijančene birokratske Janjičare, te joj 
»se rado pridruže da s njom dijele i Pigurnji naj- 
»masnije agaluke.... Nje opstanku ne bijaše ika- 
»kvog pravedna razloga e joj se namjere nuždno i 
»bitno opirahu svakoj zakonitoj težnji put pravilnog 


nrazvitka budi našega naroda, budi ukupne države ; 

»po pošto za doba prvog ushićenja rad slobode uve- 
 »dene ustavnim životom, naš Slavenski puk, bez 
.,Obzira na prijašnje unutrnje mržnje, složi se srečno 
»u krepku narodnu stranku te zadobi većinu na ze- 
nmaljskom saboru; poče odmah malaksati, a kad je- 
»dan od nje pametnijeh vogja ode u Misir da tamo 
»pašnje, čim drugi takodjer se razigjoše na daleko 
»da lovorike sabrane na političkom poj sačuvaju 
»i navrnu na plodnija i sigurnija bilja, skoro se 
»razustroji, te joj se već megu pripravljat samrtnice 
»svijeće. Moći će je valjda kakav od nje vogja, ako 
»mu iz ma kog razloga ustreba, galvanirat još samo 
nZa koji čas, ali se u glavnom da suditi da je već 
»za uvijek preminula. Laka joj zemljica!“ 

O srbskoj stranki, nije mogao bolje pogoditi 
negoli je, kad reče: , nedonošće, što ae pojavi 
»SLed narodne stranke a trećim posta u cijeloj Dal- 
pmaciji jest napokon tako zvana Srpska stranka. 
»Ova doduše slabo misli, a krepko ogjeva, služi se u 
spisanju dinilieom, u zboru najčistijem od jugosla- 
»venskih narječja. K njoj pripadaju osobito samo 
»sljedbeniei grčku-istočne vjere, koju pravoslavnom 
»nazivlju, pa i ako se ovim pridružilo nekoliko ka- 
»tolika, prividno ih istočnjaci primaju na lijepe u 
svoje jato :da protivnike oslabe, ali ih neće nikad 
ter nikad pripoznat za prave Srbe, a to što kod 
sNjih tobož pravih Brba, vjera se i dirilica posve sa 
pnarodnosti zamjenjuje. Ova stranka spominje svegj 
»Dušanovo 'carstvo, i bitku na Kosovu, e još gleda 
savijet kroz pjesme svoje starodavne prošlosti, has | 
nimori se čežnjom da tu prošlost povrati baš onaku 
jkakva je bila. U toliko ti pravi Srbi, odveć popla- 
nšeni, rad .sujetnih 1 nerazboritih težnja uaše mudne 
pvelehrvaštine, da tobož bolje sačuvaju svoje drago- 
nslene svetinje t. j. vjeru, dirilieu i čisto narječje, 
,9d brače se dijele, te tako nesmoštremo odijeljeni 
»čskaju da po kakvome čudu knez Lazar se podigne 
giz groba, uskrsne Dušanovo carstvo, te ugzey ih za 
pbijele ruke nvede ih u Prizren i posjede za zlatnim 

psbokema da i bog snio i box brige piju rajna vina 
»s& devet Jugovića, i Obilić Milošem. Da se potpuno 
»okhrane od strahovitih Hrvata, naši Srbi izmigliše 
njednu kojoj niko živ nebi se bio dosjetio; stupiše 
»to jest u svezu sa strankom autonomaša, zakletih 
všrvnika naroda slavenskog, i zavikaše svojim po- 
puzdanim vogjom ćaću Bajamonti-a, koji se čudi i 
»skoro sam sebi ne vjeruje da još ko na bijelome 
navijetu može ga cijenit politički živim ....“ 

»Nenaravni brak pravoslavnih dalmatinaca .... 
»dokazaće svakako kako jedna velika pogreška vuče 
»28 sobom drugu još mutniju, i kako strasti mogu 
ndotle zaslijepit čovjeka da se na kolac nasloni, ko 
»na najpouzdaniju potporu.“ 

Odobravamo donekle i rieči o Jugoslaviji go- 
Ko Nikše Matova, kad veli: ,Ima čeljadi što zbore: 
»Kakav je, gdje je taj narod Jagoslavenski? To je 
»gola izmišljotina ugrijanih glava: nije nigda op- 
nstojao; historija o njemu ne govori; poznamo jedi- 
»no Srbe, Hrvate, Bugare. To je samo neizvjesno 
nime. Gdje je ikad bila kakva država Jugoslaven- 
»ska?... Mi svi napokon Srbi, Bugari, Hrvati ni- 
njesmo li po sreći Slaveni? — jesmo. Ne živemo li 
nna Jugu? — Živimo zanago — Kako, kako dakle 
 »ne opstoje Slaveni na jugu, Jugoslaveni? Na koji 
»način ime, koje točno opstojećoj stvari odgovara, 
nmože biti neizvjesno ? Ali pošto ime i stvar opsto- 
nje, s koga razloga Jugoslaveni nijesu se dosle tako- 
»Vim imenom prozvali? S istoga do duše, skog i 
»Ialijanci su oklijevali toli dugo da sami sebe pri- 
»zZnadu.“ Samo opažam gosparu Nikši Matovu da 
Hrvati tomu su davno pristali bili, du su kušali i 
Ilirstvo, i Narodnjaštvo, i Jugoslavenstvo, i Slovin- 
stvo prije našega pokojnog ,Slovinca;“ a kad su 
vidjeli da Srbi nedadu se odmaknuti od srbskog 
imena, dašto nego se povratiti naravnomu narodno- 
državnomu imenu? Gajevo  Ilirstvo, Dalmatinsko 
Narodnjaštvo, Jugoslovinstvo Akademije, Pavlinovi- 
ćevo Slovinstvo, donapokon krparija Srbsko-Hrvatska 
sve se je to kušalo i prokušalo, a Srbi uvjek Srbi, 

i ništa drugo nego Srbi. Bivši tako, jedan: put preo- 
staje: neka se Srbi diče svojim imenom mi čemo 
našim hrvatskim; akoli će Srbi ogrliti drugo ple- 
mensko ime cijenim da ga mi nebismo odmetnuli 
(kako su oni) nit ga sada jezikoslovno i etnografično 
odmećemo, ako i jesmo uvjek politično. Rekoh Pa- 
vlinovićevo Slovinstvo; jer i Don Miho mlad protu- 
cao se kroz te klance pomirljivosti; te iz svega gla- 
sa pjevo: ,Slovinski sine, matere dične.... Oj Slo- 
vinski rode moj!... Ej narode, glasa slovinskoga;“ 
ili prostim slogom besjedio: ,jere jezik je u Slovi- 
»naca znamenje sve narodnosti .... mir Evropo da- 
»nas tebi slovinstvo srdcem navješta; ... Slava slo- 
»Vinskim odvjetnikom. 


NI. 


Ako smo nešto našli u razpravici gospara Nikše 
Matova da pohvalimo, ima mnogo toga što nemože- 
mo nego prokuditi. Malo nam je to neugodno, ali 
što ćemo? Neka čitatelji prosude sami imamoli ra- 
zloga. 

“Austrija, kaže gospar Nikša Matov, ,strašno je 
npogriešila, što se nije na vrieme okanila sredovje- 
»čnih. pojmova, o vladanju, jer je mogla vjerojatno 
»preteći Hohenzollere i Savojarde.“ Cudim se tomu 
govoru. Htio bi znati u čemu je Austrija izostala 
Njemačkoj i Talijanskoj po krmi. U prevaram i splet- 
kam, u tomu slobodno jih nije sliedila, ali jedan 
Dubrovčanin koji zna koliko je slavna bila Dubro- 
vačka skupnovlada, radi poštenja, nebi tomu imao 
prigovarati. Dakako, da politika Austrije u Italiji i 
u Njemačkoj, nije bila dobra u koliko se namećala 
u nemjesto, a ne s maglovitih i neopredieljenih nazora 
gospodina Gradi-a. Ali Austrija nije znala jednu go- 
voriti drugu činiti, ili recimo oblo varati niti splet- 
kariti kG Njemačka, niti praviti balossade ko Tali- 
janska; a ako je na nesretnomu tomu putu gdje 
nabasala, to je baš bilo kad se okanila tako zvanih 
sredovječnih pojmova: n. p. slobodoumlje Josipovo 
je cvalo kad je Austrija posegla dieliti Poljsku, i 
tako navukla si na vrat dva ljuta susjeda Prusku i 


Rusku; slobodoumni ministri 1848 godine kako i 

Josipovi nategoše žice da nas svieh spuste u jednu 
mrežu; a Beust i Giskra ti izpredeni liberalci pruže 
ruke Magjaru da nas dva plemena gnječe. A da mi 
nije spiešiti možda bi dokazao gosparu Nikši Ma- 
tovu, da ti sredovječni pojmovi niesu ipak ona ne- 
man, koju bi on htio, kako strašilo djeci prikazati. 

pAustriji ne ostaje drugo, no da se nasloni na 
»Niemce i na Slavene, zauzdavši pohote Magjara. 
»Ta bi im uloga (Njemačka sgemonija) naravno u 
ndugo trajala, e će je Slaveni trebovati vjerojatno 
»Za nekoliko vjekova.“ 

Gospar Nikša Matov daje Slavjanim jako sra- 
motnu sviedočbu paupertatis, kad jim Niemca za 
skrbnika nameće, i to za nekoliko vjekova; kojeg 
skrbništva cienim da se slobodno mogu proči i mu- 
dri Bemci, i slavni Poljaci, a i mi; toli više kad ti 
kulturtregeri i tako nam odviše dodjevaju, i ako 
nam nijedno dobro nedonašaju. Svakako spametnija 
je Pavlinovićeva: ,Nek je Niemac vidjeniji, k6 do 
»kralja bliži; ali neće nikad moj glas pristati na to 
pda Niemac pod plaštom tobožnje prosvjete, pod pla- 
»štom koristi i jedinstva državnoga, širi svoju vlast, 
»svoj_ jezik, svoje težnje na narode neniemačke.“ 

to će nami niemačka prosvieta, niemačke gla- 
vnice? Zašto da pomognemo Niemcem gnječiti Ma- 
jare, i da gazimo onu svetu i preočitu istinu: ne- 
čini drugomu što nebi rad sebi? Ima dakako način 
a da svi mirujemo i budemo zadovoljni ; a taj je, 
gosparu Nikša Matov, da svakomu bude dato svoje. 
Znat ćemo se i sami okoristiti bilo kojom prosvje- 
tom, ali svojevoljno, a da nam se niko nenameće. 
Neka pokrajinski sabori budu vlastni stvarati zako- 
ne za pokrajinu '), nek bude jedno vrhovno vieće da 
nadgleda da nebi zakon jedne pokrajine u čemu ško- 
dio drujoj posnm, neka pravda, vojništvo i nameti 
budu jednaki, pak eto najboljeg sojuza i najprečijeg 
lieka zamršenoj današnjoj upravi: ali svakako i to 
nadasve da smo izpred zakona svi jednaki. 


').Mi Dalmatinci imamo pravo na nešto više. Mi nie&mo po 
pravu pokrajina nego dio kraljevine Hrvatske. 

»Da se čim pako Austrija opre,“ veli gospar 
Nikša mMatov, ,despotskom i inostranom panslavismu 
»što opstoji, morala bi dopustit da se ustroji drugi 
svoj i liberalni, sa svim nakitima vanjskim, što o- 
»bično slijede taka poduzeća, i mogu pribavit državi 
psve one duhove, a nije ih malo, što rado ne primaju 
»Ni svoju očitu korist, ako nije obasijana obmanama 
»mašte i zabranjene voćke.“ 

Ovo je teorija, a kako sve teorije, ima nešto 
. zamamljiva, ali hajde ju izvedi! Strah me da se tu 
nebi dogodila ona naša: tući vodu u mortaru, nije 
ni slugi ni gosparu. Stvoriti panslavizam! Ej, gospa- 
ru Nikša Matov, tko tikve sadi o glavu mu se raz- 
bijaju; tako bisei tim dogodilo, jer bi to bilo na uhar 
spletkarim, mutikašam, razvratnicim ; a opet vidjamo 
bieločano da se ništa neizjede a da se neplati, te 
Ingleška i Ruska koje su nastojale oko toga da sa- 
gori tudja kuća, danas uza svu snagu svoju, jedva 
odoljevaju rovarem, koji dopiru od kolibe do carskog 
. dvora, i daju tvrde dokaze da su kadri prkositi ma 
bilo komu. Svakako nije ognjem šale. 

»Vjere uopće,“ veli gospar Nikša Matov, ,ne 
pšina drugo izim potvrgjivat vrhunaravnim razlozi- 
»Ima one temelje osobne i općene ćudorednosti, što 
psam ljucki razlog po sebi izvagja iz naravnih odno- 
nšenja stvari; one su posve osobni posao pojedinaca 
»na samrtnom odru, kad već se primiču strašnoj uri, 
nšto će ih za uvjek odijelit i od države i od naro- 
»da.... Katoličeskoj ko pravoj i zbilja božijoj vjeri, 
nne treba naših siromašnih majstorija ni da se održi 
»ni da se širi. 

Nedao Bog, gosparu moj, da bi vjera bila posao 
pojedinaca samo na samrtnom odru, jer poslovica 
veli: kakav život, taka i smrt, nit dopustio Bog, da 
narod ili država baci u kut vjeru gledajući jedino 
probitke tako zvane narodne. Nit je istina da vjeri 
netreba naše podpore da se održi i da se širi; to 
nam dokazuju rieči S. O. Pape koji veleć.da neprija- 
telji nespavaju, bodri nas na radnju i neprestano 
nastojanje; to crkva dokuguja, koja na jata razašilje 

vjerovjestnike da sviet preobračuju; to nam pismo 
dokazuje, koje je sveštenicim nalog podučavanja u 
vjeri po Bogu odredilo. Bog dakako nadahnjiva i 
daje milost, ali je on prepustio ljudima da toj milo- 
sti pokrče put, a to ne riečim, svadjom, silovanjem 
i majstorijam, kako posprdno veli gospar Nikša, nego. 
učenom razpravom, dobrim izgledom, a ponajpače 
molbom. A kad mi se pruža zgoda, nek mi oprosti 
gospar Nikša Matov, ako nešto primjetim. Pokojni 
uzor-poštenjaković, narodnjak Pulić, malo prije smrti 
u jednom listu gdje ljuto tuguje da su naši iz brazde 
izašli, veli: u vas se nešto radi da se braća rišćani 
osvieste, ali vjeruj, tu molba najviše može pomoći, 
kako stvara čudestva u najnaprednijem narodu u 
Ingleškoj. Prisvietla gospoda biskupi imali bi odre- 
diti po misi javnih molba za tu svrhu. Nari je vjera 
podloga svakoj ljudskoj zadrugi, bez koje nema mira 
niti blagoslova, niti dobrostanja. Ta je razložito Don 
Miho davno kazao: ,Njihovi (framasunđd) su ortaci 
nSvi oni što podmeću svetu vjeru i svoju dušu pod 
»narodnost i pod slobodu... Blago je dobro, imanjo 
nje donekle potrebito; ali ga valja steći duševno, 1 
ljubit ga do mjere. Tako ti je i narodnost i samo- 
»stalnost: valja jih držat i braniti do mjere, bez 
nduševne uvriede“. Druga je stvar snošljivost, a opet 
druga indiferentizam; prva je dobra gdje je mješa- 
nija vjera, druga je prava kuga pak gdjegod se tre- 
fila. Dakle neka nam vjere, ona je kvas koja čini 
da uskisne svaki podhvat, ona je najbolji i najpre- 
čiji uztuk svakoj rani. Eto vam veli se Francuske, 
Ingleške, Njemačke, Italije, i ondje ima različitih 
vjerozakona, a ipak o tome nema govora, nego na- 
rodno na baška a vjersko na baška. Po katolicim, 
gosparu Nikša, tako bi i bilo, ali se i po tim drža- 
vam vidi da gdje nije jedne me tu nije ni tvrdog 
jedinstva i sporazumljenja. Koliko su jada Francu- 
skoj dale vjerozakonske razpre? Što nije Ingleška 
učinila da utamani šaku Irac4? Što nije Rusija da 
gnječi Poljake? Jedva se Njemačka sjedinila a već 

igne strašnu hajku i progonstvo na katolike. A šta 

neradi !'Italia Zegale na zator Italie reale? Ne gosparu, 
Nikša Matov, ne indiferentizam nego štujmo i svoju 
i tudju vjeru, budimo mirni Bogom pak ćemo biti 
i s bratom našim. Iste vas vaše rieči osudjuju, jer vi 
velite da naš ,narod ima pravo i dužnost se razvijati 
pi doći do najvisočijeg stepena ćudorednosti“, a to 
jedino može izvršiti po vami ,katoličeska prava i 
»Zbilja božija vjera“. 

A da gospar Nikša Matov na sto milja daleko 
zaudara kletim liberalizmom, dokazuju njegove rieči, 
kojim slavi tako zvani italianski preporod. On veli: 
»Bezumni i griješni pokušaji“ (da se oslobode) ,po- 
»tonu u krvi, a kazni ih zulum od prijašnjega teži. 
»No jednom se zlopatnika i Bogu ražali. Macinijev 
»glas zaori kano Arhangjelova trublja nad mrtvim 
»poljem. Mrtvi se podigoše, otresoše od sebe sramo- 
»tno mrtvilo, sujetne strasti, pohlepe nezakon itog 
posvajanja, bratoubične mržnje, imena stara. Na sve- 
»tomu oltaru domovine Rim pregori svoju prošlost 

veličanstvenu jedinu na svijetu“. Da ovako govori 

katolik, vlastelin dubrovački, gospar Nikša Matov, iz 
dna duše žalimo! Dobro veli Pavlinović, što mora 
rijeti svaki katolik: Macini i framasuni prevariše 
Taliance, ,pa oni ne bud ludi, k6&dajim Papa valjda 
»smeta narodnosti i državnoj samostalnosti, provali 
ssilom u Rim, da proslave talijansko jedinstvo; a 
»kad tamo razdvojili gore Talijance; smutili cio ka- 
»tolički sviet, koji sad mutno gleda na nje, i ne daj 
»Bože, da prije oli poslije, ne bude s toga kara 1 
nbelaja“. 

Bilo bi još štogod da prigovorim gosparu Nikši 
Matovu, ali da neduljim odviše, sve to preskačem 
i eto me do Dom Miha Pavlinovića, o komu lome 
zubove svi nemirnjaci. 


IV. 


Ponavljam, u gospara Nikše Matova dosta rieči, 
malo smisla, a sublizu nimalo razloga. Nami je 2ag0- 
netka kako se mogu sudarati grdne potvore na Don 
Miha s pohvalam istomu upravijenim. Čelični značaj, 
velikodušna ćud, oštra Don Mihina pamet, kako mogu 
stati, a da on istodobno: bude zanešenjak, bvrđogla- 
vau, intolerantan, čepljuskalo, laživac, lad, zloban i 
sablaznjiv? To su tajne gospara Nikše Mateva. Ovo 
je pse istinito da je spomenuti gospar sve to o Don 
Mihu reko, ali da ništa dokazao nije; što je imao i 
učiniti, nadasve kad ga je ocrniti htio. Nu. što mije 
on, to ću ja dokazati da je sve to gadna laž i ništa 
drugo; a to ću sve potvrditi riečima istoga Don 
Mihe, neizključiv ni zlokobne i sablaznjive ,Raz- 
govore“. 

Jeli Don Miho zanešenjak, veliko-hrvat? Dok 
nijesu Srbi sveosve izvrnuli koparan i odielili se od 
Hrvata, dotle je Don Miho i slušan i časćen i hva- 
ljen bio; a od onda svi ustadoše na Đon Miha kako 
da je on kriv razdoru, kako da se je on porekao, i 
odbacivši stare hvaljene misli nove spleo đa razdvoji 
Hrvate i Srbe. Uzmimo zlokobne ,Razgovore“ i da- 
vne Don Mihine spise, pa vidjimo jeli on uvjek istog 
uvjerenja, jeli isto tvrdio; ako li to bude, onda proi- 
zlazi da je sva sadašnja vika, neizuzamši ni gospara 
Nikšu Matova, puka strast i kleveta; akolito nemoć 

budem dokazati onda ta gospoda imadu razloga vikati. 


Nu dakle ruke na posao. 

U zloglasnim ,Razgovorima“ Don Miho pruža 
hrvatsko pravo od Istre ravno do Arbanije u primo- 
rju, pak po suhu od Hrvatske do Drine i Crnegore. 
Jeli tako Don Miho uvjek mislio! Jest. 

Godine 1856 (Iz putopisa). »Činilo mi se da su“ 
(Mletke) ,stigle suze i uzdisanja primorskih Hrvata 
tja do Arbanije“. 

Godine 1863. (Nešto lieka mnogim ranam)., Da 
»županije Zagrebačka, Križevačka i Varaždinska nei- 
»madu u jeziku pravoga značaja hrvatstva to nesmeta; 
»njere Dalmacija t. j. Istra, Dalmacija i dobar dio 
»Bosne, bile su od iskona i biti će na vieke koljevka 
»hrvatska“. 

Godine 1864 (Prizor u Dalmaciji). ,Ti se zva 
»Kako te volja, ja znam do smo mi svi Hrvati. A 
»naš Kačić kaže da Dalmacija, Hrvatska, Slavonija, 
»Bosna, da su to zemlje u kojim svima žive narod 
visti, slavni hrvatski narod. Pa je baš tako; jer je 
»zemlja zemlja, a ja sam ja; pa je starija glava od 
»kape uvik bila i bit će: jel istina, moj kume? 

Godine 1864. (Zadvarski). ,Stara valaj pisma. 
»(veli turski aga) kažu da je ovo more, hrvatska 
nstarina; pa, dina mi! da će» voda teći kuda je od 
»birzemana tekla... Eto komšija, neka Cesar pošalje 
»svoje Hrvate, pa medju nami kako učinimo: neće 
»biti kvara. Mi ćemo i vi s banom“... 

»Dao Bog cvala nam naša lipa narodnost i hr- 
nvatski jezik od kraj do kraj Dalmacije“. 

Pokojnemu Puliću: 


»Zar su težke i hrvatske kosti 
»Mrtve kosti u hrvatskoj zemlji?... 
»Ti češ braću razgovorit željnu... 
»Da svjedočiš Istini i Pravdi! 
»Da izgledom neumrlim vičeš 

»Na zlotvore hrvatskog naroda“! 


(Krku). Bijaše za vremena hrvatskoga kralja 
Petra nn »Dodjoše Kralju na slavu svi bani 

»i knezovi, i vojvode i župani... Od Skadra i od 
nBara došla tisuća HrvatA-stražara.... Od Zahumlja, 
»Trebinja i ite došli stari vojvode Vučetići i 
»Ljubičići.... Od Vrhbosne i Zenice došli Ozrenići, 
p Vlašići, Radovanovići itd“. 

»Kad prvotač nahrupiše Turci na Bosnu; bosan- 
»Skih Hrvata množ doseli s Franovcim u gorske kr- 
»nine... Pošto kralj hrvatski, smeten na sve strane, 
die da Mletčići zasegnu u primorsku Hrvatsku... 
pTurci i poturice nemogahu da mirno po Bosni 
»Spavaju, dok je tamo kršćenika; jer se bojahu, da 
pće ti svedjer na pomoć prizivati svoga hrvatskoga 
»Kralja“.. 

Kako vidite gosparu, Nikša Matov, ovo su do- 
kazi a ne prazne rieči. Pavlinović je davno htio 
sdruženje s Hrvatskom, čemu ako vi nemate što za- 
mjerati imadu tako zvani Srbi; bio je uvjek zane- 
šen za Zvonimira i nekadašnje Hrvatske kralje, za 
stari Hrvatski_ustav, jer je gromorno g. 1868 besje- 
dio u Ješkoj Čitaonici: ,Hrvati, što se u prvi mah 
podazvasmo vjestniku slobode, uvidismo da narodu 
»nije slobode bez narodnosti; i da naša narodnost 
»žive iza gore, odkle nas grije sunce bratinstva. Pa 
»je tu i stara naša sloboda. Sloboda pripušća svako- 
»mu svoje prvo prava hrvatskomu narodu nije do 
»danas tvrdjega ni svetijega do prava trojedne kra- 
»ljevine: tu je narodna sloboda, tu je hrvatska sa- 
»Imostalnost“. ' 

A još bolje: ,Znate li tko životu narodnomu 
»najviše pomaže, tko ga daje i zajamčuje? Državno 
»pravo. Imamoli mi toga državnoga prava? — Zar mi 
»sami da neznamo za državno hrvatsko pravo? Mi 
nKoji smo birali, krunili, krv svoju kroz sve vjeke 
poi za hrvatske kralje, da neznamo za cje- 
»iokupnu Dalmaciju, Slavoniju jednu Hrvatsku kra- 
»ljevinu?... Nam netrieba tudjih zakona, mi imamo 
»Zakone hrvatske. Nam netrieba tudjih sabora, mi 
imamo hrvatski sabor. Nam netrieba od nikoga ni- 
pčesa prosjačiti, mi imamo svoje hrvatske pravice, 
»hrvatsku samoupravu... Zastavo hrvatskoga prava, 

»na čelik prsi mi te naslanjamo, neće nam oči goriti, 
»da kažemo svagdi i svakomu, da o tebi mislimo, 
»da tebe, za Bogom i za dušom, držimo najboljom 
ppomoćnicom, najtvrdijim uzdanjem, jer u tebi vidimo 
pravo kralja i naroda, pravo kralja i kraljevive“. 
Pavlinović uvisk Dalmaciju .zazva hrvatskim zemlji- 
štem, to svjedoče izmedju stotina i ove rieči: ,'Toj 
nzemlji, starinom prozvanoj Dalmaciji, mi nepromie- 
»nismo imena; ali nikad, za to pokrajinsko ime dal- 
;matinsko, svoga imena narodnoga, imena hrvatskoga 
ne pometnusmo. Naši otci pod predielniim imenima 
nkraljevine — Dalmacije-Hrvatske-Slavonije,  svedjer 
»jednu Hrvatsku kraljevinu razumjevahu; te i mi 
njednu Hrvatsku državno-narodnu domovinu i danas 
pimamo od Drave i od Save do pučina jadranskoga 
»mora“. Ovo je davno Pavlinović učio i glasio, a 
niko mu prigovaro nije i Srbi su tvrdo u zanj sta- 
jali, a nema vele; on nije promjenuo svoje misli jer 
Razgovori nepružaju granice Hrvatske preko onoga 
što smo spomenuli, niti iznašaju kakvo novo hrvat- 
sko pravo, niti uzvisivaju preko razloga i povjestni- 
čkog temelja Zvonimira; a ipak iSrbi,i ,Slovinčari,“ 
i isti gospar Nikša Matov napadaju na Pavlinovića. 
Jeli to pošteno? Jeli razvorito? Dapače ne samo na- 
adaju, nego uzprkos njegovoj odrješitoj i poštenoj 

esjedi, trube da je prodanik i šegrt vladin da joj 
pomogne tlačiti sinove ove zemlje. A tko je igda 
gosparu Nikša Matov, zahtjevao združenje drugim 
razlogom izvan onoga da su obe zemlje napučene 
. istovjetnim narodom ? !) A tko je igda zahtjevao da 
to združenje *) bude bez slobodnog dogovora učestnika 
i bez dozvole N. V. kralja našega? *) Koje bi osva- 
janje trebovalo da se sajedine Istra, Dalmacija, Bo- 


" Neudi tomu ništa nadostavili se i povjestno državno pravo, 
na kojem stoji sama carevina; i kojega se odreći prema trećim, bila 
bi ludost. 

?) To jest uvjeti sdruženja. 

% Kralj je načelno već davno priznao i podpisao u nagodbi 
ugarsko-hrvatskoj. SB 

sna sa Hrvatskom, kad Bogu hvala sve te zemlje, 
jesu u rukam našega kralja? Kako se može rieti da 
se to združenje nimalo nemiče, kad svi znamo da se 
je združila Krajina? Pak jeli razložito kazati da je 
ta namisao velika sanjarija, prosti anakronizam ? Tko 
je dakle prevrnuo besjedom, odmetnuo se od sloge, 
posijo nove pogubne misli? Neka sude čitatelji. — Jeli 

on Miho tvrdoglavac? Ne. Kadgod je do sloge bilo 
on je svaku pregorio. Zlogledan od nekih ter nekih 
stariešina, i podpao crkvenim iztragam; zlogledan 
od vlade, kako da je velika podpora rišćanim, zbo- 
rom i tvorom nastojao je ukloniti ljute rane razdora, 
unaprediti književnost, hvalio je i grlio umne plo- 
dove Srbalja, dosta gorkih zalogaja okusio a da se 
sloga neporemeti. Kad je Ljubiša bio imenovan za 
rad Tk i ako je Pavlinović bio mnenja onih, 

oji su bili pripravni neovjerovit mu izbora, ipak 
premuči, jer je primljen bio u narodni klub. Pavli- 
nović i ako nije vjerovao Lijubiši, ipak se mneoprieči 
da ga se pošalje u Beč. Kad je Ljubiša ponovno o- 
dabran za Beč, i ako nije bio više privrženik fede- 
ralističkoga ustroja, a još manje sjedinjenja s Hrvat- 
skom, Pavlinović uztežuć mu svoj glas; veli: ,ja 
»mu se na dalje u klubu protiviti nisam htio, rad 
»Viših narodnih obzira“. — Jeli tvrdoglavstvo kazati : 
niražiti od političke stranke na većini, u kojoj svi 
podnošaji valja da se ustrojno razvijaju, tražiti, re- 
»koh, ono što se može naći u samoj manjini, jer je 
puvjet njezinu obstanku i napredku, tražiti prvo odu- 
»ševljenje, slogu, dosljednost do skrajne mjere, dokaz 
»je nerazuma ili političkoga nihilizma. Jeli tvrdo- 
»glavstvo rijeti: ,Ja znam da se nekojim imenito 
»oba me zub lomi; ja vuk, ja megjed; al ja za se 
posobno ne odgovaram, dok nebudem otvorito iza- 
»zvan;ito stoga da prvi netaknem u osobe, da 
»nekrenem u osinjak; da uz svoje pravdanje nebu- 
»dem prinudjen drugoga da vriedjam“. Jeli tvrdo- 
»glavstvo kazati: ,Ako je mržnja i sumnjičenje ve- 
plika nesreća po svako ljudsko družtvo; to ti je go- 
»tora propast po narode i po stranke malene i jedva 

puredjene. Jalovo je tvoje domoljubje, ako na tvoga 
ni najmanjega suborca mrziš; prazna ti je narodna 
»vjera, ako si duše sumnjičave i ćudi sjenovite. Mo- 
»guće je da taj i taj nezaslužuje sve tvoje ljubavi, 
pimoguće je i to, da će te tvoja bezazlena vjera koji 
»put u životu opariti. Ali pravedna stvar narodna 
»Zaslužuje ona svu našu ljubav; a ta hoče da svoje- 
»Voljno nikoga joj negubimo“. Jeli tvrdoglavstvo 
iskreno rieti: ,Dehte, vi mladii novi, ustanite, učite, 
pupravljajte obćinama i zavodima, pišite, radite, sbo- 
»rite, bolje nego što mi sborismo, nego što mi upra- 
nvljasmo, nego što mi radismo i pisasmo; položaj 
»naš neće vam izginuti, dapače mi ćemo se pred 
»Vam sami pomaknuti. A kad mi i nebi hijeti, naš 
npoložaj narod će vam ga dati; sami ćete ga uzeti, 
pkad budete bolji, valjatniji, rodoljubniji od nas. Od 
nas prosto da vam bude“. Kako vidite, gosparu 
ikša Matov, Don Mihu nema prigovora, jedino 
može mu se rijeti da je tvrdoglavac, jer nikada nije 
besjedom maknuo, uviek je isto mnenje, otvoreno, 
pošteno, uljudno ali istodobno i krjepko branio, bra- 
tinski snosio tudje pogreške, niti se poklonio ma 
komu, niti prosjačio glasove, niti se ikomu nametao. 
To je gosparu Nikša Matov uzor poštenje a ne tvr- 
doglavstvo. 

Jeli Don Miho intolerantan, fanatik ? 

Ne. Eto dokaza. 

Godine 1862. ,Mi smo rekli da je bieda, što u 
nobće Srbi zamiešaše srbstvo sa iztočnim pravosla- 
»Vjem; i tako se mnogim mozak pomutio, da misle 
rako je gdje medju nami pravoslavne iztočne crkve, 
»da je odmah i srbstva: Narodnost stapati s crkvom, 
»biva pretapati sobstvo u posvemstvo... Mnenja da 
nsrbstvo nemože biti bez pravoslavja iztočnoga, i da 
»su ka sobom priresla, nebi znali čim opravdati... 
»Ta zamjena vjere sa narodnosti i obratno, huda je 
»Vjeri, jere obara nezavisnost crkvenu; huda naro- 
»dnosti, jere se meće u oprjeku:s ostalimi narodi, 
»razmeće  jali podkopava cjelokupnost narodnu. Mi 
»Znamo da je to Srbljem dosad bilo za ljutu nevo- 


nlju; jere izim orkve niesu imali sbiega proti Turšči- 
nnu, zlotvoru vjere i narodnosti. Ali danas molimo 
»prečastne sveštenike, i prave srbske rodoljube, da ' 
»narodnost oproste crkvenog osobstva, a crkvi da 
»izvojuju prirodnu nezavisnost... Netom prijanjamo 
»hrvatskoj politici, ovakoj kakvu je mi shvaćamo, 
»dosljedno je da pristati nemožemo uz politiku srb- 
»Sku t. j. zgoljno srbsku.... U Dalmaciji žive Srbi i 
pHrvati. Ovi zadnji su sve do vreko Neretve, ako i 
»malom primjesom po Zagorju gdje kojeg srba uskoka 
«jal pribjega; a nek je srba u Dubrovniku i u Ko- 
»toru, premda i tamo je čuti hrvatskog imena, a 
»srbskoga manje nego se misli. Dubrovnik najvoli 
»slovinsko... Pa hoćemoli na dušu reći? Za ime srb- 
»Sko malo se je i čulo, dokle njeka navlašna pou- 
»čavanja, i nazivanja, zad malo godina nepočeše ga 
»Spominjati i ondje gdje mu nemože da bude mjesta, 
si to kao ime vjerozakonsko, mjesto dosadanjeg hri- 
»stjanskog. Jeli tko zamjerio našoj braći hristjanom? 
»Mi neznamo da je“. 

Godine 1864. ,Odkud pohrišćaniti, da si Božiji? 
»Jedno je jezik, običaj, narodnost, samostalnost, dr- 
»žava; a drugo duša, vira, crkva. Jesili, brate, vidio 
»u Imotskome? Ima kršćana i hrišćana, jedni imaju 
»Svoju crkvu, a drugi svoju; jedni jedne svetkovine; 
p& Jedni druge; pa što za to? Nije li zar svim jedna 
»obćina? nije li jedna otačbina? Nije li jedan jezik? 
»Narodnost je jedno, a vira je drugo. Možemo biti 
sjedne narodnosti, a nebiti jedne vire; kć što ima 
,u svitu jedne vire a različite narodnosti i države. 
»Narodnost nesmeta viri, ko što joj država nesmeta: 
»samo pazi! ako je prave ljubavi 1 pravice. Mudro 
»se veli: Brat je mio, koje vire bio“, 

»samo neka bratski misli i postupa“. 

Godine 1868. ,Srbi su Hrvatom brača. Uza sve 
»razlike koje se nedadu pritajiti, ni kojom pjesmi- 
»com zagladiti, Srbi i Hrvati bitno smo narod isto- 
»Vjetan... Hrvati pravo svoje diele bez ikakve pro- 
»misli sa suplemenicim Srbim... Hrvati i Srbi bra- 
»neć hrvatsko pravo od susjednih Talijanaca, od Nie- 


pimaca, od Magjara najbolji smo spobornici srbskoj 
»Kneževini“. 

Godine 1870. Ima nažalost u nas nerodoljubi- 
nvih katolika, koji hrišćane preziru ; nedrže vjere u 
»Njima, svakojako ih potvaraju, te se plaše snjima 
pdržati sloge. Ima i nekih hrišćana, koji u svakom 
»napredku narodnom sanjaju o napredku svoga pra- 
nvoslavja i svoga imena; koji misle kad su hrišćani 
»da moraju, ma bilo gdje, srbsku državnu misao 
»gojiti, te njih muti pominjanje narodno-državnoga 
»imena hrvatskoga. To su rane; ali su rane koje kao 
nšto nevalja vriedjati, da se nerazjede, tako nevalja 
vih ni pritajivati, da se nepozlede.... Ljudi dakle koji 
»pojme katoličanstvo, valja da jednom ustanu, te 
»izrodim i zanešenjacim reku: hrišćani, pravoslavni 
,grčke-iztočne crkve... ako su nam razdjeljene crkve, 
plek naša srdca nebudu razdjeljena; u krepostima 
»se natječimo; i Bogu se molimo, da se ameri 
pRarodu spas, dan crkvenoga jedinstva... A. vi sljed- 
»benici grčko-iztočne crkve, koji znate razlučiti vjeru 
»od narodnosti, crkvu od države, otresito recite lu- 
»djacim i lukavcim: na stranu djeco; dalje bezna- 
»čajnici, neskrivajte se pod imena sveta. Nit vam je 
»do pana nit vam je do srbstva; nego vam 
je do svoje sebičnosti“. 

Godine 1873. ,Prosto svakomu Srbinu, svojim 
»se plemenskim, vjerskim li imenom, uz nas u Tro- 
»Jjednoj kraljevini podičiti. Ali neprosto nijednomu 
»sudržavljaninu hrvatskomu, da na golu imenu gradi 
prazličitih narodnosti u istovjetnom narodu; neprosto 
»nijednomu sinu Hrvaiske, da badi težnja nerazbo- 
nfitih i nebratskih... U Dalmaciji ima Srba; ali Srbija, 
»srbska država na drugoj je obali. Ovde je Hrvatska. 

Godine 1873. Čujte, braćo, moje virovanje: 

Ja virujem u Bogu Jednoga 

I njegovu crkvu zaručnicu 
Isusove vire naslidnicu. 

Ljubim, braćo, narodnu slobodu 
Al slobodu, što nas vodi k Bogu 
A. odbijam vražtva slobodnjačtva, 


Što navode zloći i nedači! 

Grlim brata koje vire bio, 
tujem ime kojemu volio: 

Al je moja vira bez promine 

Moje ime, — hrvatsko je ime; 
Majka moja, Hrvatska je majka. 

U zlohudim Razgovorima, iste su misli a sublizu 
i rieči. — Jeli barem intolerantan u politici, mješa- 
juč vjerozakonske interese gdje je do same politike ? 
Ne. On davno reče i svegj priglaviva: ,Dobro veli 
pbezimeni pisac, mi smo politička ne religiozna 
nstranka ; nit će mu se tko razuman protiviti, kad 
non kaže, neka svaki zastupnik sliedi svoje vjeroza- 
nkonsko uvjerenje, u koliko to uvjerenje ostaje stvar 
»osobna, stvar svačije savjesti. Ali o tom se nije 
»nikad što znam medju nami ni spomenulo: idje li 
»tko neidje li u crkvu; držili se tko ikakve, ili koje 
»se vjere drži. Da, mi nismo religiozna stranka. Ali 
pini smo narodni zastupnici, i kao zastupnici razpra- 
»Vljamo u saboru pitanja, koja utiču u vanjske odno- 
»šaje vjerozakonske; odtle potreba, da se o naših 
»nazorih o tih vanjskih odnošajih sporazumimo me- 
»dju sobom i medju našimi birači. 

»Na vjeru, ja bih najradiji bio, da se ni u ,Na- 
»rodnom Listu,“ ni u narodnoj stranci, nikad ni ne- 
»Spomene o vjerskom, biva o crkvenom pitanju: jer 
»sam uvjeren, da nam ga netreba toga pitanja.“ 

A. opet da je on te misli i djelom posvjedočio 
dokazuje nam njegov politički život, i prijateljstvo i 
zajednički rad sa svakakom rukom liberalaca, a da 
ipak nigda se do razdora došlo nije. 

Ali je on sljedbenik načela papinog silaba, veli 
gospar Nikša Matov. Jest, gosparu moj, ali je to 
sveta dužnost svakoga katolika, ako hoće biti kato- 
lik, a kamoli svećenika ! 

Ali je i tu pravedan. Ako što kaže to i doka- 
živa. On netrpi nevjerovnika narodnjaka. jer: 

»Ah! moj Vicko, kud ćemo s narodom 
»Kod neroda, ljudi bez uhvanja? 
»JAL kod krda gluhih nehajnika ? 


»Kako vjeran da narodu stane 

»Koji vjeru od Boga uzteže ? 

»Kakvu nadu da za narod go] i, 

»ITko u svojoj ubio je duši 

pKako da se za taj narod bori, 

»Iko se borbi za sebe uklanja? 
»Kako da je skladan u družini, 

»Koji SEA: s' svojom dušom nema ?“ 

Dapače mi tu nalazimo glavnu pohvalu i slavu 
Don Mihinu, da je on otvorito štujuć tudje uvjere- 
nje, svoje nigda nezatajo, i ako su ga nazivali fa- 
natikom, jezuitom. ultramontancem ; i da je uviek 
gledo zadovoljiti nalogu pobožnoga svoga puka i 
birača, a ne kako neki ter neki, koji se nameću a 
neće ni da kažu hočeli zastupati narodnje misli i 
uvjerenje ili svoje. 

Skroz i skroz su istinite, temeljite, nepobitne 
njegove rieči: ,Ja sam vjerom katolik, al mi s toga 
rnije ni u misa ičije vjere vriedjali, niti u politiku 

uplićati čisto vjerska pitanja. Ja sam Hrvat; al no 

kanim s toga sviet hrvatiti ... Ne muči me želja, 
da narodni sabor pretvorim u crkveni sabor, ka što 
»mi neki podmeću; nego ću iskreno reći, plaši me 
»misao da bi rad mojih sudrugova, crkovnjaka naj- 
»brojnijih i najuspješnjih narodnih radnika, pomagao 
nda se dokopaju sabora ljudi nikakve vjere ; plaši me 
nimisao da sabor narodni nebi postao izvor narodnoj 
»vrtoglavici i vjerskomu nehaju ... Ja sam slobo- 
»dnjak: ali za me nije slobode bez Boga“. 

Jeli Don Miho laživac? Ne. Do danas ga niko 
u laži uhvatio nije, svak mu je pripoznao svojstvo 
da on nezna laskati, a kamoli lagati. On dospieva 
zlokobne ,Razgovore,“ ovom izjavom : ,Sto sam čuo, 
pVjerno sam zapisao, na opomenu i na upravu svim 
ponim, kojih se tiče. Utjeha mi je u duši da nisam 
photimice nepravo ništa rekao, ili bud što izkrivio. 
nPridodje li kakav eje ja ću ga drage volje 
»Prihvatiti, ili ga ljudski odbiti.“ Eto, gosparu Nikša 
Slatov. iznesite vaše izpravke a ne šuplje rieči, pak 
onda da vidimo, 


Sramota je uprav tako napadati na tolikog ro- 
doljuba, a neiznieti podatke, i neobraniti i ato pri- 
vidno gadne potvore. Deder kušajte presvietli Ciam- 
bellano. 

»Don Mihu ni u snu se nije snielo ugledati“ 
spas katoličkoj vjeri na slavenskom jugu u strogo 
ograničenoj hrvaštini; a vi mu ipak u grieh to upi- 
sujete. 

Don Miho je jednom za uviek kazao: ,premda 
»ima pojedinih Veliko-hrvata, koji nalik dušanovcim, 
»nepriznaju nigdje Srba“, 1 to okudio, a vi mu ipak 
tu mamjeru Veliko-Hrvatsku namećete. 

Don Miho, velite, u zlokobnim ,Razgovorima“ 
nveli da bi Hrvati imali se dijelit za uvijek od Srba, 
»pa tim strašno ogrieši se proti zdravomu razumu, 
»pade do državnog bezumlja i do prave veleizdaje 

proti čisto narodnoj ideji.“ Oprostite, prisvietli ciam- 
bellano, ali Don Miho to rekao nije; a da jeilrekao 
što preostaje Hrvatima nego se odieliti, kad Srbi 
vole i s autonomašima drugovati nego li s njima. 
— Da imate brata od majke rodjena, pak da neće 
i neće da vas spozna, što bi vam preostajalo nego 
li se i s njime razkrstiti? Ta vi sami izpovjedate 
nda se u Srba vjera i ćirilica posve sa narodnosti za- 
nimjenjuje“. Vi velite ,da oni neće nikad ter nikad 
»Pripoznat katolike za prave Srbe.“ Dakle vi koji 
dobro poznate Srbe, kažete da katoliku medju njima 
mjesta nije, akoli nebi vjerom prevrnuo. Jeli tomu 
Don Miho kriv ili njihov fanatizam, kažite sami. 
Dakle kad nas oni kako katolike neće što nam pre- 
ostaje, nago življeti o sebi i žaliti njihovo 'sliepilo ? 
Vi sami velite, da Srbi kivni na Hrvate ,izmisliše 
»jednu kojoj niko živ nebi se bio dosjetio, stupiše 
nto jest u svezu sa strankom autonomaša, zakletih 
»krvnika naroda Slavenskoga.“ Jeli tomu kriv Don 
Miho? Nije. Pak što nam preostaje negoli se od njih 
razlučiti, kad skupa sa zakletim našim krvnikom o 
glavi nam rade? Vi sami velite da Srbi ,spominju 
psvegj Dušanovo carstvo pa more se čežnjom da tu 
»prošlost povrate baš onaku kakva je bila.“ Jeli tome 

kriv Don Miho? Nije. A što ćemo mi koji nećemo 
da budemo buntovnici i dušanovci? Što nam pre- 
ostaje nego pustiti te zanešenjake da se u svojim 
snovima goje? | | 

Dakle da je i Dou Miho zagovaro razdruženje, 
kako vidite stvar bi razložitu učinio bio, jer drugo 
po vašim riečim nepreostaje dok sa Srbstvom budu 
upravljati Bielanovići, i slični dušanovci. Ali on toga 
nije učinio, nego samo razlučivao dvi narodno-državne 
osebine, hrvatsku od srbske; k6 što no i jesu dvi 
kraljevine, na jednoj strani Hrvatska, a na drugoj 
Srbska. A vi ga tužite radi bezumlja, i veleizdaje! 
Ala ste mudri presvietli oiambellano! | 

Vi gosparu Nikša Matov, kao da potvrdjujete 
da je Srbljem bilo opotrebnito braniti svoja ogra ( 
smena, narječje i vjeru. To je krupna neistina. Ci- 
rilicu njihovu ne samo da niko progonijo nije, nego 
se je uvela u naše škole, i neka bi njihovi znali ia- 
tinicu, kako naši znadu ćirilicu. Mi je nijesmo učili 
kako ni Don Miho u učionam, ali smo dobrovoljno 
sami to učinili, i Don Mijo je čirilicom složio naj- 
duhovitiji himan Crnojgori, a u novo doba okitio 
Pjesmaricu jednim i drugim slovima. 

Narječje njihovo svi učimo, i Hrvati svaki dan 
u tomu napreduju, dakle nije progoniti ono što se 
uči i njeguje. 

Vjeru jim niko uvrjedio nije niti bi to zakoni 
dopuštali. Ako se razpravljalo, to se nezove napadati, 
dapače je pohvalno da se o tome razpravlja ; jer gdje 
se kreše tu iskre odskaču. 

Kako svaka druga, dakle jeiova neosnovana u 
gospara Nikše Matova. I tu nema prigovora onoj 
Don Mihinoj: ,U hrvatskoj zemlji, u kraljevini hr- 
»Vatskoj, Srbin što da traži? Jezik? Po jeziku ni- 
»Smo se dosad nikad dielili, jedan je. Traži li Srbin 
»sebi ime? Eto mu ga. Slova? Tko mu ih smeta. 
» Vjeru? Tko mu u nju dira ?“ 

Čudni su neki ter neki sadašnji Dubrovčani, 
deki Nikša Matov, a i vi ste jedan od njih koji 
bi htjeli postati pomiriteljima. A kako to? Rušeči 

ono malo dobra što imamo, namećuć nekakve na- 
mjere i ciljeve neopredieljene, kudeć zaslužne do- 
morodce, grdeć fanatike, lojolovce, farizejske katolike, 
a u isto doba podkopavajuć nam vjeru, jedini amanet 
otaca naših, i hoteć nekako opravdati Srbe. , Slovi- 
nac“ njihov miljenak, zaglavio ; jer od svih odmetnut 
i prezren. 

Eto gdje dovede ta bezumna uloga pomiritelja! 

Hoćeli istom svrhom zavlaviti i ,Jugoslavija“, 
koju će te vi, presvietli Ciambellano, uredjivati, i- 
demo da vidimo ; ali uhvamo da ćete onda barem 
nastojati dokazivati ono što drugomu predbacujete, 
i da nećete lahkoumno podmećati potvore tudjemu 
poštenju, navlaš poštenju iskušanih kremenjaka. 

Ne srdite se, gosparu Nikša Matov, ako sam 
koju trpku i rekao, jer cienim da ste vi od moje, da 
kakov je napadaj takova mora đa bude i obrana. 


Da ste zdravo, presvietli Ciambellano! 


SVRHA. 

Errata—Corrige. 


Na strani 6 brazda 20 mješte neško 

Boisa ima gotovih na narodnom 
2.4 tisl jezika svakovrstnih tiska= 
| hs1l. liskarne nica, potrebitih obćinam, 
qa eo 1 župnikom katoličkim i gr- 
,, VAPodnoga 1 sta čko-iztočnim, dobrotvornim 
zavodim, učiteljem, sudcem, 
o trgovcem itd. — Naručbe iz 
pokrajine obavljaju se od- 
mah preko pošte ili pose- 
Zadru bnim sredstvom. Preporu- 
čuju se ove tiskanice sva- 
komu, koji želi razprostranjenje narodnoga jezika. 
Za one koji imadu posla sa sudom radi svojih vje- 
rovnina ima gotovih kod tiskarne , Narodnoga Lista“ 
tražbicć ili ti petilja, punomoćnica, obveznica za izpla- 
ćenje duga itd., sve hrvatski. Za gospodare ima go- 
tovih pogodba za podavanje zemlje na kmetstvo, speci-. 
Jikć itd. Kojumudrago osobitu tiskanicu ili radju po- 
trebitu rodoljubom po Dalmaciji, tiskarna ,Narodnoga 
Lista“ obavlja odmah 1 jeftino te šalje točno poštom. 
Pomanje E: latinicom ili čirilicom, kroz 4 dana 
su sgotovljene. 

Kod tiskarne , Narodnoga Li- 

sta“ u Zadru nabavlja se 100 

listov& izvrstne gladka listo- 

vne hartije ovećeg oblika sa 

.. grbom Hrvatske i sa nadpi- 

Wy . som ,Bog i Hrvati“, 1 bag 

«£% dotičnih tvrdih obvoja, tako- 

Šoc I ŠRNA djer sa. grbom i nadpisom, 
| za fior. 2:50. 


maši“ Kod iste tiskarne ima na prodaju svakovr- 
stnih drugih obvoja za župničke i obćinske urede 
za posjetnice, za trgovce itd. 

